Sale of House - property
Material: papyrus
Place: Oxyrhynchites
Categories: Vertrag
Kauf
Haus
Quittung
Preis
Αὐρήλιοι Ἀγαθὸς Δ[αίμ]ων Γεμείνου μητρὸς Νείκης καὶ Μεϊθοῦς Ἀπίωνος μητρὸς 
Ἡραΐδος ἀμφοτερων ἀπὸ Ὀξυρύγχων π[ό]λεως, ἡ δὲ Μεϊθοῦς χωρὶς κυρίου χρημα
τίζουσα κατὰ τὰ Ῥωμ[αίω]ν ἔθη τέκνων δικαίῳ, Αὐρηλίῳ Σερήνῳ τῷ καὶ Σαρα
πίωνι Ἀγαθείν[ου] μητρὸς Ταπ[ο]σειριάδο[ς] ἀπὸ τῆς αὐτῆς πόλεως χαίρειν. ὁμ[ο]λο
γοῦμεν πεπρακέναι σοι ἀπὸ τοῦ νῦν εἰ[ς τὸ]ν ἀεὶ χρόνον τὸ ὑπάρχον ἡμ[ῖν] ἔξ ἴσου ἐ[ν] 
τῇ αὐτῇ Ὀξυρύγχων πόλει ἐπʼ ἀμφόδου Μυροβαλάνου ἥμι[σ]υ μέρ[ος] οἰκίας παλα[ι]ᾶς 
καὶ τῶν ταύτης χρηστηρίων πάντων κοινωνικῆς πρὸς σὲ κατὰ τὸ λοιπὸν ἥμισυ· 
τῆς δὲ ὅλης γείτονες νότου ῥύμη τυφλὴ βορρᾶ Θεωνίδος Ὥρου ἀπηλιώτου Δι[ο]
γενίδος Διογένους καὶ ἄλλων λιβὸς δημοσία ῥύμη. τὰς δὲ συμπεφ[ω]νημ[έν]ας 
πρὸς ἀλλήλους ὑπὲρ τιμῆς τοῦ αὐτοῦ ἡμίσους μέρ[ο]υς τῆς οἰκίας σὺν χρη[σ]τ[ηρίο]ις ἀργυ
ρίου Σεβαστῶν νομίσματος δραχμὰς ἑπτακοσίας  αὐτόθι ἀπέσχομεν παρὰ σοῦ 
ἔξ ἴσου διὰ χειρὸς ἐκ πλήρους, διὸ ἀπὸ τοῦ νῦν κρατεῖν σε καὶ κυριεύειν σὺν ἐκγόνοις 
καὶ τοῖς παρὰ σοῦ μεταλημψομένοις τοῦ πωλουμένου σοι ὑφʼ ἡμῶν ὡς πρόκειται 
ἡμίσ[ους μέ]ρους τῆς οἰ[κίας] κα[ὶ] χ[ρῆσ]θαι καὶ οἰκονομεῖν περὶ αὐτοῦ ὡς ἐὰν αἱρῇ, ὅπερ 
καὶ παρεξόμεθά σοι βέβεον  διὰ παντὸς ἀπὸ πάντων πάσῃ βεβεώσει καὶ καθαρὸν ἀπό 
τε ἀπογραφῆς ἀνδρῶν καὶ γεωργίας βασιλικῆς καὶ οὐσιακῆς γῆς καὶ παντὸς εἴδους 
καὶ ἀπὸ ὀφειλῆς καὶ κατοχῆς παντοίας καὶ ἀπὸ παντὸς οὑτινοσοῦν ἄλλου. κυρία ἡ πρᾶ
σις δισσὴ γραφεῖσα, ἥνπερ ὁπηνίκα ἐὰν αἱρῇ δημοσιώσεις διὰ τοῦ καταλογείου 
οὐ προσδεόμενος με[τ]αδόσεως οὐδὲ ἑτέρας συνευδοκήσεως ἡμῶν διὰ τὸ ἐν
τεῦθεν εὐδοκεῖν ἡ[μ]ᾶς τῇ γεινομένῃ ὑπὸ σοῦ δημοσιώσει, περὶ δὲ τοῦ ταῦτα 
ὀρθῶς καλῶς γείνεσθαι ἐπερωτηθέντες ὑπὸ σοῦ ὡμολογήσαμεν.  ϛ 
Αὐτοκρατόρων Καισάρων Μάρκων Ἰουλίων Φιλίππων Καρπικῶν Μεγίστων 
Γερμανικῶν Μεγίστων Εὐσεβῶν Εὐτυχῶν Σεβαστῶν Παῦνι. 
 Αὐρηλία Μεειθοῦς Ἀπέωνος χωρεὶς κυρίου χρηματίζουσα τέκνων δικαίῳ 
πέπρακα τὸ ἥμισυ μέρος σὺν τῷ Ἀγαθῷ Δέμονι τῆς οἰκείας καὶ ἀπέσχον 
τὸ κατʼ ἐμὲ ἥμισυ μέρος τῶν τῆς τειμῆς δραχμῶν ἑπτακοσίων  καὶ βε
βαιώσω ὡς πρόκειται καὶ ἐπερωτηθεῖσα ὡμολόγησα. Αὐρήλιος Διόσκο
[ρ]ος Θέωνος ἔγραψα ὑπὲρ αὐτῆς μὴ εἰδυείης γράμματα.  Αὐρήλιος Ἀγα
[θ]ὸς Δαίμων Γεμείνου πέπρακα τὸ ἥμισυ μέρος τῆς οἰκί
[α]ς καὶ ἀπέσχον τὸ κατʼ ἐμὲ μέρος τῶν τῆς τειμῆς 
[ἀ]ργυρίου δραχμῶν ἑπτακοσίων  καὶ βεβαιώσω ὡς 
[πρ]όκειται καὶ ἐπερωτηθεὶς ὡμολόγησα. Αὐρήλιος 
[Σ]αραπάμμων Διογενης ἔγραψα ὑπὲρ αὐτοῦ μὴ εἰ
[δό]τος γράμματα.